ભવ્ય સ્મારક અને પ્રેમના પ્રતિક એવા તાજમહલનું નિર્માણ મુગલ બાદશાહ શાહજહાંએ એમની પત્ની મુમતાઝ મહલની યાદમાં કરાવ્યું હતું. ૧૯૮૩ની સાલમાં યુનેસ્કો સંસ્થાએ તાજમહલને વર્લ્ડ હેરિટેજ એટલે કે વિશ્વ ધરોહર સ્થળ તરીકે ઘોષિત કર્યું હતું. તાજમહલને ભારતની ઈસ્લામી કળાનું રત્ન પણ ઘોષિત કરાવામાં આવ્યું છે. તાજમહલનો સફેદ ઘુમ્મટ આરસપહાણના પથ્થરોથી જડેલો છે. તાજમહલ ઈમારત સમૂહની સંરચનાની વિશેષતા એ છે કે તે પૂર્ણતઃ સંમિતીય (પ્રતિરૂપતા ધરાવે) છે. તાજમહલનું બાંધકામ ઈ.સ. ૧૬૪૮માં પૂર્ણ થયું હતું. તાજમહલ બાંધવામાં ૨૦,૦૦૦ કારીગરોને કામે લેવામાં આવ્યા હોવાનું કહેવાય છે.